section_heading: O seriji
paragraph_text: Glavni je lik Leroy Jethro Gibbs, bivši snajperist američke mornarice koji se agenciji pridružuje nakon ubojstva njegove žene Shannon i kćeri Kelly. Anthony DiNozzo je sin imućnog oca koji se pokušava iskupiti za pogreške iz njegove prošlosti. Timothy McGee je treći član tima i vrlo je talentiran u svezi s računalima. Od početka serije mijenjaju se tri agentice. Prva je bila Caitlin Todd koju je ubio Ari. Poslije nje dolazi Ziva David bivša agentica izraelskog Mossada. Ona odlazi nakon smaknuća njenog oca. Trenutno je u seriji Eleanor Bishop. Forenzičarka Abigail Sciuto vrlo je povezana s Gibbs-om. Glavni patolog je Donald Mallard koji je diplomirao i psihologiju te tako timu može pomoći pri psihološkim analizama. Od početka serije imao je 2 pomoćnika. Prvi je bio Gerald Jackson, a trenutno je James Palmer. Ravnatelji (direktori) agencije su se jednako tako mijenjali, prvi je bio Thomas Morrow, nakon njega Jennifer Shepard koja je bivša Gibbs-ova partnerica te njegova druga najveća ljubav koja jednako kao i njegova žena završava ubijena. Nakon nje dolazi trenutni ravnatelj Leon Vance kojem je žena ubijena u istom trenutku kada i Zivin otac, te sada sam odgaja dvoje djece.